CELEX: 32021D0935
Language: et
Date: 2021-06-03 00:00:00
Title: Nõukogu otsus (EL) 2021/935, 3. juuni 2021, Euroopa Liidu nimel võetava seisukoha kohta Rahvusvahelise Raudteeveo Valitsustevahelise Organisatsiooni tehniliste ekspertide komitee 13. istungjärgul seoses vedurite ja reisijateveoveeremiga, veeremi-kaubavagunitega, puuetega ja piiratud liikumisvõimega inimeste raudteesüsteemile ligipääsetavusega seotud ühtsete tehniliste eeskirjade muudatuste vastuvõtmisega, rongi koosseisu ja marsruudi ühilduvuse kontrolli ja taristu allsüsteemi suhtes kohaldatavate ühtsete tehniliste eeskirjade vastuvõtmisega, kaubaveoteenuste telemaatiliste seadmetega seotud ühtsete tehniliste eeskirjade I lisas loetletud tehniliste dokumentide viidete ajakohastamisega ning ATMFi läbivaatamisega hoolduse eest vastutavate üksuste osas

10.6.2021   
               
               
                  ET
               
               
                  Euroopa Liidu Teataja
               
               
                  L 204/39
               
            
         NÕUKOGU OTSUS (EL) 2021/935,
         3. juuni 2021,
         Euroopa Liidu nimel võetava seisukoha kohta Rahvusvahelise Raudteeveo Valitsustevahelise Organisatsiooni tehniliste ekspertide komitee 13. istungjärgul seoses vedurite ja reisijateveoveeremiga, veeremi-kaubavagunitega, puuetega ja piiratud liikumisvõimega inimeste raudteesüsteemile ligipääsetavusega seotud ühtsete tehniliste eeskirjade muudatuste vastuvõtmisega, rongi koosseisu ja marsruudi ühilduvuse kontrolli ja taristu allsüsteemi suhtes kohaldatavate ühtsete tehniliste eeskirjade vastuvõtmisega, kaubaveoteenuste telemaatiliste seadmetega seotud ühtsete tehniliste eeskirjade I lisas loetletud tehniliste dokumentide viidete ajakohastamisega ning ATMFi läbivaatamisega hoolduse eest vastutavate üksuste osas
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 91 koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Liit ühines 9. mai 1980. aasta rahvusvahelise raudteeveo konventsiooniga (edaspidi „COTIF“), mida on muudetud 3. juuni 1999. aasta Vilniuse protokolliga, kooskõlas nõukogu otsusega 2013/103/EL (1).
                  
               
                     (2)
                  
                  
                     Kõik liikmesriigid, välja arvatud Küpros ja Malta, on COTIFi osalised.
                  
               
                     (3)
                  
                  
                     Vastavalt COTIFi artikli 13 § 1 punktile f loodi Rahvusvahelise Raudteeveo Valitsustevahelise Organisatsiooni (edaspidi „OTIF“) tehniliste ekspertide komitee (edaspidi „CTE“).
                  
               
                     (4)
                  
                  
                     COTIFi artikli 20 § 1 punkti b ja lisa F (APTU) artikli 6 kohaselt on CTE pädev vastu võtma või muutma muu hulgas ühtseid tehnilisi eeskirju (edaspidi „UTP“), mis käsitlevad vedureid ja reisijateveoveeremit (edaspidi „UTP LOC PAS“), kaubavaguneid (edaspidi „UTP WAG“), puuetega ja piiratud liikumisvõimega inimeste raudteesüsteemile ligipääsetavus (edaspidi „UTP PRM“), kaubaveoteenuste telemaatiliste seadmetega seotud UTP (edaspidi „UTP TAF“) I lisas loetletud kaubaveoteenuste telemaatiliste seadmete koostalitluse tehnilise kirjelduse tehnilisi dokumente (edaspidi „TAF TSI“), ning rongi koosseisu ja marsruudi ühilduvuse kontrolli suhtes kohaldatavat UTPd (edaspidi „UTP TCRC“) ja taristu allsüsteemi suhtes kohaldatavat UTPd (edaspidi „UTP INF“).
                  
               
                     (5)
                  
                  
                     Kooskõlas G lisa (edaspidi „ATMF“) artikli 15 §-ga 2 on CTE pädev tegema ettepaneku ATMFi läbivaatamiseks hoolduse eest vastutavate üksuste (edaspidi „ECM“) osas.
                  
               
                     (6)
                  
                  
                     CTE on lisanud oma 22. juunil 2021 toimuva 13. istungjärgu päevakorda ettepaneku selliste otsuste kohta, millega muudetakse UTP LOC PAS, UTP WAG ja UTP PRM ning millega võetakse vastu UTP TCRC ja UTP INF ning millega ajakohastatakse UTP TAF I lisas loetletud TAF TSI tehniliste dokumentide viited ning vaadatakse läbi ATMF ECMide osas.
                  
               
                     (7)
                  
                  
                     On asjakohane määrata kindlaks seisukoht, mis võetakse liidu nimel CTEs ja seoses ATMFi läbivaatamisega OTIFi läbivaatamiskomitees, kuna kavandatavad otsused on liidu jaoks siduvad.
                  
               
                     (8)
                  
                  
                     Otsuste eelnõude eesmärk on viia UTP LOC PAS, UTP WAG ning UTP PRM kooskõlla vastavalt komisjoni rakendusmäärusega (EL) 2020/387 (2) ning komisjoni rakendusmäärusega (EL) 2019/772, (3) võtta kooskõlas komisjoni rakendusmäärusega (EL) 2019/773 (4) ja komisjoni määrusega (EL) nr 1299/2014 (5) (mida on muudetud komisjoni rakendusmäärusega (EL) 2019/776) (6) vastu uus UTP TCRC ja UTP INF ning teha OTIFi läbivaatamiskomiteele ettepanek vaadata läbi ATMF ECMide osas, et viia see kooskõlla direktiiviga (EL) 2016/798 (7).
                  
               
                     (9)
                  
                  
                     Kavandatavad otsused on kooskõlas liidu õiguse ja strateegiliste eesmärkidega, kuna need aitavad viia OTIFi õigusaktid kooskõlla liidu õiguse samaväärsete sätetega, ning seepärast peaks liit neid toetama,
                  
               ON VASTU VÕTNUD KÄESOLEVA OTSUSE:
         
            Artikkel 1
            Euroopa Liidu nimel 9. mai 1980. aasta rahvusvahelise raudteeveo konventsiooni alusel loodud tehniliste ekspertide komitee 13. istungjärgul võetav seisukoht seoses vedurite ja reisijateveoveeremiga, veeremi-kaubavagunitega, puuetega ja piiratud liikumisvõimega inimeste raudteesüsteemile ligipääsetavusega seotud ühtsete tehniliste eeskirjade muudatuste vastuvõtmisega, seoses rongi koosseisu ja marsruudi ühilduvuse kontrolli ja taristu allsüsteemi suhtes kohaldatavate ühtsete tehniliste eeskirjade vastuvõtmisega, kaubaveoteenuste telemaatiliste seadmetega seotud ühtsete tehniliste eeskirjade I lisas loetletud kaubaveoteenuste telemaatiliste seadmete koostalitluse tehnilise kirjelduse tehniliste dokumentide viidete ajakohastamisega ning seoses ATMFi läbivaatamisega hoolduse eest vastutavate üksuste osas on järgmine:
            
                        1)
                     
                     
                        hääletada CTE ettepaneku poolt muuta vedurite ja reisijateveoveeremiga seotud UTPd, nagu on esitatud CTE töödokumentides „TECH-20041-CTE13-UTP LOC PAS“ (lisa) ja „TECH-20041 LOC PAS“ (otsus);
                     
                  
                        2)
                     
                     
                        hääletada CTE ettepaneku poolt muuta veeremi – kaubavagunitega seotud UTPd, nagu on esitatud CTE töödokumentides „TECH-20042-CTE13 WAG“ (muudatuste eelnõu) ja „TECH-20042 WAG“ (otsus);
                     
                  
                        3)
                     
                     
                        hääletada CTE ettepaneku poolt muuta puuetega ja piiratud liikumisvõimega inimeste raudteesüsteemile juurdepääsuga seotud UTPd, nagu on esitatud CTE töödokumentides „TECH-20043-CTE UTP PRM“ (muudatuste eelnõu) ja „TECH-20043 PRM“ (otsus);
                     
                  
                        4)
                     
                     
                        hääletada CTE ettepaneku poolt võtta vastu rongi koosseisu ja marsruudi ühilduvuse kontrolli suhtes kohaldatav UTP, nagu on esitatud CTE töödokumentides „TECH-20039 UTP TCRC“ ja „TECH-20039 TCRC“ (otsus);
                     
                  
                        5)
                     
                     
                        hääletada CTE ettepaneku poolt võtta vastu taristu allsüsteemi suhtes kohaldatav UTP, nagu on esitatud CTE töödokumentides „TECH-20040-UTP INF“ (eelnõu) ja „TECH-20040 INF“ (otsus);
                     
                  
                        6)
                     
                     
                        hääletada CTE ettepaneku poolt ajakohastada kaubaveoteenuste telemaatiliste seadmetega seotud UTP I lisas loetletud TAF KTK tehniliste dokumentide viiteid, nagu on esitatud CTE töödokumendis „TECH-21009-CTE UTP TAF“ (otsus);
                     
                  
                        7)
                     
                     
                        hääletada ATMFi läbivaatamise poolt hoolduse eest vastutavate üksuste osas, nagu on esitatud CTE töödokumendis „TECH-20045 ATMF“ (otsus).
                     
                  
         
            Artikkel 2
            Pärast vastuvõtmist avaldatakse CTE otsused ja nende jõustumise kuupäev Euroopa Liidu Teatajas.
         
         
            Artikkel 3
            Käesolev otsus jõustub selle vastuvõtmise päeval.
         
         
            Luxembourg, 3. juuni 2021
            
               
                  Nõukogu nimel
               
               
                  eesistuja
               
               P. N. SANTOS
            
         
         
            (1)  Nõukogu 16. juuni 2011. aasta otsus 2013/103/EL Euroopa Liidu ja Rahvusvaheliste Raudteevedude Valitsustevahelise Organisatsiooni vahelise lepingu (Euroopa Liidu ühinemise kohta 9. mai 1980. aasta rahvusvahelise raudteeveo konventsiooniga (COTIF), mida on muudetud 3. juuni 1999. aasta Vilniuse protokolliga) allakirjutamise ja sõlmimise kohta (ELT L 51, 23.2.2013, lk 1).
         
            (2)  Komisjoni 9. märtsi 2020. aasta rakendusmäärus (EL) 2020/387, millega muudetakse määrusi (EL) nr 321/2013, (EL) nr 1302/2014 ja (EL) 2016/919 kasutusala laiendamise ja üleminekuperioodide osas (ELT L 73, 10.3.2020, lk 6).
         
            (3)  Komisjoni 16. mai 2019. aasta rakendusmäärus (EL) 2019/772, millega muudetakse määrust (EL) nr 1300/2014 seoses vara inventarinimestikuga, et teha kindlaks juurdepääsu tõkestavad asjaolud, teavitada kasutajaid, teha järelevalvet juurdepääsuvõimaluste tagamisel tehtud edusammude üle ja hinnata neid edusamme (ELT L 139I, 27.5.2019, lk 1).
         
            (4)  Komisjoni 16. mai 2019. aasta rakendusmäärus (EL) 2019/773, milles käsitletakse Euroopa Liidu raudteesüsteemi käitamise ja liikluskorralduse allsüsteemi koostalitluse tehnilist kirjeldust ning millega tunnistatakse kehtetuks otsus 2012/757/EL (ELT L 139I, 27.5.2019, lk 5).
         
            (5)  Komisjoni 18. novembri 2014. aasta määrus (EL) nr 1299/2014, milles käsitletakse Euroopa Liidu raudteesüsteemi allsüsteemi „taristu“ koostalitluse tehnilist kirjeldust (ELT L 356, 12.12.2014, lk 1).
         
            (6)  Komisjoni 16. mai 2019. aasta rakendusmäärus (EL) 2019/776, millega muudetakse komisjoni määrusi (EL) nr 321/2013, (EL) nr 1299/2014, (EL) nr 1301/2014, (EL) nr 1302/2014, (EL) nr 1303/2014 ja (EL) 2016/919 ning komisjoni rakendusotsust 2011/665/EL Euroopa Parlamendi ja nõukogu direktiiviga (EL) 2016/797 vastavusse viimise ja komisjoni delegeeritud otsuses (EL) 2017/1474 sätestatud konkreetsete eesmärkide rakendamise osas (ELT L 139I, 27.5.2019, lk 108).
         
            (7)  Euroopa Parlamendi ja nõukogu 11. mai 2016. aasta direktiiv (EL) 2016/798 raudteeohutuse kohta (ELT L 138, 26.5.2016, lk 102).